**Cities: Skylines II** on Colossal Orderin kehittämä ja Paradox Interactiven julkaisema kaupunginrakennuspeli. Se julkaistiin 24. lokakuuta 2023 Microsoft Windowsille. Peli julkaistaan keväällä 2024 PlayStation 5:lle ja Xbox Series X/S:lle.

Maaliskuussa 2023 paljastettu peli on seuraaja vuonna 2015 julkaistulle *Cities: Skylinesille*.

Kehitys
-------

Pelin kehittäjä on suomalainen Colossal Order, jonka edellistä peliä on myyty yli 12 miljoonaa kappaletta ja on laajennettu useilla lisäosilla. Ennakkotietojen mukaan uudessa pelissä kaupunki voi olla paljon laajempi kuin ennen.
Jatko-osaa varten kehittäjät tutkivat peliyhteisön tekemiä modeja ensimmäiseen osaan ja tekivät huomion, että monet luovat ensin tiet kaupunkiin. Tämän johdosta kehittäjät panostivat teiden luomiseen.

Julkaisun jälkeen julkisuudessa kiinnitettiin huomiota pelin suorituskykyongelmiin, jotka kehittäjät ovat myöntäneet. Pelin suorituskykyä on myös tutkittu muiden tahojen toimesta.

Haastattelussa kehittäjät kertovat, että peli aloitettiin puhtaalta pöydältä sarjan ensimmäisen pelin julkaisun jälkeen. Tavoitteena oli peli, joka kestäisi vuosikymmenen ja ensimmäinen ei ollut teknisesti mestariteos. Toiseen osaan haluttiin käyttää uusinta tekniikkaa ja rakentaa kaikki uudestaan. Useiden vaikeuksien ja teknisten ongelmien vuoksi toinen peli on lähes kolme vuotta myöhässä suunnitellusta. Tavoitteena oli julkaista peli samaan aikaan kaikilla tuetuilla alustoilla ja tukea modausta, mutta nämä lykättiin myöhempään päivitykseen. Toisen osan kehitys aloitettin kun näytti lupaavalta, että on uutta tekniikkaa pelin tukemiseen ja että voi rakentaa suurempia kaupunkeja. Työkalut ja simulaation laatu ovat parantuneet ensimmäisestä pelistä, joka oli toisinaan tekniikan ja alussa tehtyjen päätöksien rajoittama.

Modaustuki ja karttaeditori julkaistiin päivitysversiossa 1.1.0f1. Aiemmasta osasta tuttu Steam Workshop -tuen sijaan pelissä on Paradox Mods -palvelun tuki.

Vastaanotto
-----------

Game Informerin arvostelussa peli sai arvosanaksi 7.5/10. Peliä kutsuttiin kunnianhimoiseksi, mutta pelin suorituskykyongelmat haittaavat pelikokemusta. Pelinkehittäjä Colossal Order ilmoitti seuraavana päivänä, että peliin tullaan tekemään tulevaisuudessa pieniä ja isoja suorituskykyä parantavia päivityksiä. Tavoitteena on saavuttaa tasainen 30 fps kuvataajuus eri tehoisilla tietokoneilla.

Peliä pelasi Steam-alustalla julkaisupäivänä enimmillään liki 105 tuhatta henkilöä samanaikaisesti. Peli oli 24. lokakuuta Suomen Steamin myydyin peli.

Lähteet
-------

1. ↑   *Twitter*. Viitattu 7.3.2023.
2. ↑  Matt Wales: Cities: Skylines 2 announced and launching later this year *eurogamer.net*.  6.3.2023. Viitattu 7.3.2023. (englanniksi)
3. ↑  Liv Ngan: Cities: Skylines 2 console release gets delayed *eurogamer.net*.  28.9.2023. Viitattu 21.10.2023. (englanniksi)
4. ↑  Cities: Skylines II - Paradox Interactive *paradoxinteractive.com*. Viitattu 6.3.2023. (englanniksi)
5. ↑  Mikko Seppänen: Kotimainen hittipeli saa jatkoa - Colossal Order julkisti seuraavan sukupolven kaupunkirakennuspelin Cities Skylines II:n *v2.fi*.  6.3.2023. Viitattu 7.3.2023.
6. ↑  Christopher Livingston: Cities: Skylines 2 will have hailstorms, rat infestations, and 150 map tiles in a single city *pcgamer.com*. Viitattu 7.3.2023. (englanniksi)
7. ↑  Chris Kerr: How roads and roundabouts became the "backbone" of Cities: Skylines II *gamedeveloper.com*.  24.10.2023. Viitattu 24.10.2023. (englanniksi)
8. ↑  Kevin Purdy: Cities: Skylines 2’s troubled launch, and why simulation games are freaking hard *arstechnica.com*.  19.11.2023. Viitattu 20.11.2023. (englanniksi)
9. ↑  Kevin Purdy: An Interview with Cities: Skylines 2 developer’s CEO, Mariina Hallikainen *arstechnica.com*.  18.12.2023. Viitattu 20.12.2023. (englanniksi)
10. ↑  Kevin Purdy: Cities: Skylines 2 gets long-awaited official mod support and map editor *arstechnica.com*.  26.3.2024. Viitattu 27.3.2024. (englanniksi)
11. ↑  Sarah Thwaites: Cities: Skylines II Review *gameinformer.com*.  19.10.2023. Viitattu 24.10.2023. (englanniksi)
12. ↑  Performance: Post-Release Plans & Goals *Paradox Interactive Forums*.  25.10.2023. Viitattu 25.10.2023. (englanniksi)
13. ↑  Muropaketin toimitus: Odotettu Cities: Skylines 2 tähtää koneesta riippumatta 30 ruudun kuvataajuuteen – "Tätä korkeammasta luvusta ei ole oikeaa hyötyä" *Muropaketti.com*.  25.10.2023. Viitattu 25.10.2023.
14. ↑  Steam-tilastot *store.steampowered.com*. Viitattu 25.10.2023.
15. ↑  Steam-tilastot *store.steampowered.com*. Viitattu 25.10.2023.